CELEX: 62012TN0170
Language: da
Date: 2012-04-10 00:00:00
Title: Sag T-170/12: Sag anlagt den 10. april 2012 — Beyond Retro mod KHIM — S&K Garments (BEYOND VINTAGE)

30.6.2012   
            
            
               DA
            
            
               Den Europæiske Unions Tidende
            
            
               C 194/23
            
         Sag anlagt den 10. april 2012 — Beyond Retro mod KHIM — S&K Garments (BEYOND VINTAGE)
   (Sag T-170/12)
   2012/C 194/39
   Stævningen er affattet på engelsk
   
      Parter
   
   
      Sagsøger: Beyond Retro Ltd (London, Det Forenede Kongerige) (ved barrister S. Malynicz)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: S&K Garments, Inc. (New York, De Forenede Stater)
   
      Sagsøgerens påstande
   
   
               —
            
            
               Afgørelse truffet den 31. januar 2012 af Fjerde Appelkammer ved Kontoret for Harmonisering i det Indre Marked (Varemærker og Design) (forenede sager R 493/2011-4 og R 548/2011-4) annulleres.
            
         
               —
            
            
               Harmoniseringskontoret og den anden part i sagen for appelkammeret tilpligtes at bære deres egne omkostninger og at betale sagsøgerens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: S&K Garments, Inc.
   
      Det omhandlede EF-varemærke: International registrering af ordmærket »BEYOND VINTAGE« for varer og tjenesteydelser i klasse 14, 18 og 25 — EF-varemærkeansøgning nr. W 994046
   
      Indehaver af det i indsigelsessagen påberåbte varemærke eller tegn: Beyond Retro Ltd
   
      Det i indsigelsessagen påberåbte varemærke eller tegn: EF-varemærkeregistrering nr. 5629035 af ordmærket »BEYOND RETRO« for varer og tjenesteydelser i klasse 25 og 35
   
      Indsigelsesafdelingens afgørelse: Indsigelsen taget delvis til følge
   
      Appelkammerets afgørelse: Afslag på sagsøgerens klage i sag R 548/2011-4 og ophævelse af indsigelsesafdelingens afgørelse i sag R 493/2011-4
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009.